NCPના નેતા અને કેન્દ્રીય કૃષિપ્રધાન શરદ પવારનો ગઢ ગણાતી આ બેઠક પરથી તેમનાં પુત્રી સુપ્રિયા સુળે વધુ એક વખત ચૂંટણી લડી રહ્યાં છે. તેમનો મુખ્ય મુકાબલો AAPના સુરેશ ખોપડે સામે છે. ગઈ ચૂંટણીમાં સુપ્રિયાને અહીંથી ૫૬.૪૫ ટકા મત મળ્યા હતા અને તેમણે BJPનાં કાન્તા નલાવડેને સારીએવી સરસાઈથી હાર આપી હતી. ૧૯૭૭થી અત્યાર સુધીમાં અહીં બાર વખત યોજાયેલી ચૂંટણીમાં સાત વખત શરદ પવાર અને એક વખત સુપ્રિયા જીત્યાં છે. એક વખત ભારતીય લોકદળ અને એક વખત જનતા પાર્ટીના ઉમેદવાર અહીંથી ચૂંટણી જીત્યા હતા. આ સંજોગોમાં આ વખતે પણ મુકાબલો એકપક્ષી જ છે અને સુપ્રિયાની જીત લગભગ પાક્કી માનવામાં આવી રહી છે.